Miika Huttunen

Miika Huttunen on suomalainen videopelialan ammattilainen ja entinen pelitoimittaja. Hän oli perustamassa vuonna 2002 erikoismediatalo H-Townia ja sen kustantamaa videopelien erikoislehti Pelaajaa. Hän toimi Pelaaja-lehden alkuperäisenä päätoimittajana 2002, sekä toistamiseen 2011-2019. Lisäksi Huttunen päätoimitti Pelaajan sisar-lehteä, tietokonepeleihin keskittynyttä PCpelaajaa sekä sen korvannutta Peliplaneetta.net-videopelisivustoa. Huttinen on toiminut suomalaisen pelitalo Remedy Entertainmentin viestintäpäälikkönä syksystä 2022. 
Huttunen on myös tuottanut, käsikirjoittanut ja juontanut useita konsoli- ja tietokonepelejä käsitteleviä televisio-ohjelmia muun muassa MoonTV:llä, Nelosella ja Ylellä sekä toiminut yhtenä Pelaaja-lehden podcastin, Pelaajacastin vakijuontajista 2008–2020.
Ura.
Televisioura.
Peliuutiset ja MoonTV.
Miika "Druidi" Huttunen aloitti uransa pelijournalistina suomalaisella kaapelikanava MoonTV:llä vuonna 1998 juontamalla ja toimittamalla viikoittaista Peliuutiset-lähetystä sekä uutisia ja messuraportaaseja verkkoon. MoonTV-aikoina Huttunen tunnettiin lempinimellä Druidi ja häntä tituuleerattiin "Peliguruksi."
Huttusen juontamiin ohjelmiin MoonTV:llä kuului myös URL, jota hän juonsi, tuotti ja käsikirjoitti Thomas Puhan kanssa. Ohjelmassa juontajat vierailivat katsojien lähettämillä verkkosivuilla ja arvioivat näitä. Huttunen myös tuotti useita MoonTV:n ohjelmia, mm. Puhan ja myöhemmin Elias Poutasen juontamaa Playta (myöhemmin Player), Kreivi Stakulan juontamaa PC-peliluolaa ja Arman Alizadin juontamaa OverDosea. Huttunen, Thomas Puha ja Kreivi Stakula eli Jarno Sarkula muodostivat MoonTV:n peliohjelmien selkärangan.
Vuosina 2003–2005 Huttunen ja Puha toimivat asiantuntijoina, tuottivat ja käsikirjoittivat tietokone- ja konsolipelejä käsittelevää televisio-ohjelma Playta jota esitettiin Nelosella.
Huttusen ja Puhan juontamaa ja käsikirjoittamaa, viidenminuutin mittaista retropelikatsausta näytettiin osana Ylen digikanava YLE Extralla esitettyä makasiiniohjelma Extra Largea.
H-Town.
Vuonna 2002 Miika Huttunen, Thomas Puha ja Lassi Kurkijärvi perustivat Pelaaja-lehden ja sitä julkaisevan erikoismedia kustantamo H-Town Oy:n. KonsoliFIN-sivusto piti Pelaaja-lehteä uuden sukupolven "kivikovana uutuutena" Suomen "pahasti setääntyneillä" pelilehtimarkkinoilla. Huttunen päätoimitti Pelaaja-lehden ensimmäisen numeron, jonka jälkeen päätoimittajan vastuu siirtyi Puhalle Huttusen siirtyessä toimituspäällikön tehtäviin.
Huttunen otti toukokuussa 2006 H-Townin julkaiseman tietokonepelejä käsittelevän PCpelaaja-lehden päätoimittajan vastuun, lehden edellisen päätoimittajan Kalle Kaivolan jätettyä toimituksen. 2007 maaliskuussa H-Townin uutisoitiin aloittavan Peliplaneetta.net-videopelisivuston uutena sisällöntuottajana ja samalla lakkauttavan PCpelaaja-lehden, tietokonepeli sisällön siirtyessä Peliplaneettaan. Lehden päätoimittaja Huttunen siirtyi Peliplaneetan päätoimittajaksi. Kesäkuussa 2011 Pelaaja-lehden pitkäaikainen päätoimittaja Thomas Puha jätti kustantamon. Huttunen otti Pelaajan päätoimittajan ja luovan johtajan tehtävät harteilleen.
Lokakuussa 2019 Pelaaja-lehti tiedotti H-Town Oy:n irtisanoneen Huttusen tuotannollisista ja taloudellisista syistä. Hänen tilalleen päätoimittajaksi nousi Pelaaja-lehdessä ja H-Townilla entuudestaan työskennellyt Johanna Puustinen. 
Huttusen työsuhteen H-Townilla oli tarkoitus jatkua toukokuuhun 2020 asti luovana-konsulttina. Maaliskuussa 2020 ilmoitettiin Huttusen jättäneen kustantamon ja siirtyneen uuden työnantajansa palvelukseen.
Pelaajacast.
Huttunen juonsi Pelaaja-lehden omaa podcastia, Pelaajacastia, yhdessä muun Pelaajan toimituksen kanssa 5. elokuuta 2008 julkaistusta 2. jaksosta 12. maaliskuuta 2020 julkaistuun Pelaajacastin 248. jaksoon asti. Pelaajacastin 248. Jakso oli myös viimeinen useita H-Town Oy:n kustantamia lehtiä päätoimittaneelle kulttuuritoimittaja Janne Pyykköselle, joka oli Huttusen lisäksi viimeinen alkuperäinen Pelaajacastin juontajista. 
Tunteikasta jaksoa 248. mukana juontamassa olivat myös Pelaaja-lehden päätoimittaja Johanna Puustinen, Pelaaja.fi:n verkkopäätoimittaja Ville Arvekari sekä Pelaajan toimituspäällikkö Panu Saarenoja.
Pelaajacast on Suomen vanhin yhtäjaksoisesti julkaistu podcast ja se valittiin maan toiseksi parhaaksi podcastiksi Jakso.fin yleisöäänestyksessä vuonna 2017.
H-Townin jälkeen.
Miika Huttunen on H-Town Oy:n pääomistaja. Hän on työsuhteensa päättymisen jälkeen toiminut H-Townin yhtiön hallituksessa, kirjoittanut juttuja Pelaaja-lehteen, sekä vieraillut ajoittain Pelaajacastissa.
Vieraillessasan 18. kesäkuuta 2020 julkaistussa Pelaajacastin jaksossa 256 Huttunen paljasti siirtyneensä suomalaisen videopelejä kehittävän start-up yritys Return Entertainmentin palvelukseen.